پرزیدنت رجب طیب اردوغان، اؤلکه سینیرلاریندان اون مینلرجه کیلومتر اوزاق‌لیق‌دا ترورلا مبارزه آدی آلتیندا گناهسیز - وطنداش دئمه‌دن اینسانلارین باشینا بومبا یاغدیرانلاردان اولمادیقلارینی و اولمایاجاقلارینی ایفاده ائتدی.
اردوغان، ایستانبول‌دا ۱۵.جی اولوسلارآراسی ساوونما صنایعی سرگیسینین آچیلیش مراسیمین‌ده‌کی چیخیشین‌دا، تورکیه‌نین ساوونما صنایعین‌ده گلیشدیردیگی بوتون امکان و قابیلیتلری دوستلاری ایله بؤلوشمک‌دن ممنونلوق دویان بیر اؤلکه اولدوغونو وورغولایاراق،
"بؤلگه‌میزده و دونیادا باریش، ثابت‌لیک و گووه‌ن اورتامی تامین ائدیلمه‌سینین، ساوونما صنایعینده عدالت‌لی بیر تعادلون قورولماسین‌دان آسیلی‌ اولدوغونو دوشونوروک. تورکیه سون ۱۹ ایلده بیر چوخ ساحه‌ده اولدوغو کیمی ساوونما صنایعین‌ده ده بیر دئوریم گرچکلشدیرمیشدیر. تورک ساوونما صنایعینین خاریجه آسیلی‌لیغینی آزالتماق اوچون چیخدیغیمیز بو یولدا حمد اولسون چوخ یاخشی بیر یئرده‌ییک" دئدی.
ساوونما صنایعین‌ده خاریجه آسیلی‌لیغی یوزده ۸۰دن یوزده ۲۰یه ائندیرمه‌یی باجاردیقلارینی ایفاده ائد‌ن اردوغان،
"باشاریسینی میداندا عملاً اثبات ائتمیش اولان سلاحلی انسانسیز هاوا آراجلارینین دیزاینی، اۆره‌تیمی و ساتیشین‌دا دونیانین ان یاخشی ۳-۴ اؤلکه‌سین‌دن بیریییک" دئدی.
اردوغان، "بیر دامجی نفتی بیر دامجی قان‌دان داها قیمت‌لی گؤرمه ذهنیتینین، بیزیم دگرلر دونیامیزدا، توپلوموموزدا و دؤولتیمیزده هئچ بیر قارشیلیغی یوخدور. بیز هئچ واخت اون مینلرجه کیلومتر اوزاقلیق‌دا ترورلا مبارزه آدی آلتیندا گناهسیز - وطنداش دئمه‌دن اینسانلارین باشینا بومبا یاغدیرانلاردان اولمادیق، اولمایاجاغیق" ایفاده‌لرینی ایشلتدی.
